พอดีมีอาการปวดบริเวณโคนนิ้วโป้งมือข้างขวาค่ะ บางครั้งลามไปนิ้วชี้นิ้วกลาง หรือข้อมือ ปวดแค่ข้างขวาค่ะ ไม่เคยปวดข้างอื่นหรือเกิดอาการนี้บริเวณอื่น ปวดเหมือนโดนเข็มจิ้ม บางครั้งตอนแรกไม่ปวดแต่พอนิ้วมือต้องใช้แรงเยอะๆก็ปวดขึ้นมา ตอนปวดจะรู้สึกว่านิ้วร้อนๆ แต่ในบางครั้งนิ้วร้อนแต่ปลายนิ้วจะเย็นๆค่ะ รู้สึกเหมือนมันบวมๆ แต่คนอื่นบอกไม่บวม อาการนี้เกิดขึ้นมาสักพักใหญ่ๆแล้วค่ะ เป็นๆหายๆ บางครั้งปวดมากถึงขั้นไม่อยากหยิบจับอะไร บางครั้งปวดน้อยหยิบจับยังสะดวก
สวัสดีค่ะ อาการปวดบริเวณโคนนิ้วมือดังกล่าวมา อาจจะเกิดจากการมีกล้ามเนื้อและเส้นเอ็นบริเวณนิ้วอักเสบหรือตึงตัวจากการใช้งานข้ออักเสบจากการใช้งาน หรือโรคทางภูมิคุ้มกันอื่นๆเช่นรูมาตอยด์ การมีกระดูกหักหรือร้าว แต่มักมีอุบัติเหตุนำ และจะปวดมาก ขยับไม่ได้ หรือมีการอักเสบหรือติดเชื้อบริเวณชั้นใต้ผิวหนังบริเวณดังกล่าว อาจมีอาการปวด บวม แดง ร้อนการดูแลตัวเองเบื้องต้น พักการใช้งานนิ้ว รับประทานยาแก้ปวด ยาแก้อักเสบที่ไม่ใช่สเตียรอยด์ได้หากอาการไม่ทุเลา ยังปวดมาก ขยับได้น้อย มีข้อปวด บวม แดง ร้อน มีผื่นหรือรอยแดงขึ้นที่นิ้ว หรือมีอาการลามไปบริเวณอื่นๆร่วมด้วย ควรไปพบแพทย์